**OBAVIJEST ZA UČENIKE I RODITELJE OŠ IVANOVEC UOČI NAJAVLJENOG ŠTRAJKA**

Poštovani roditelji, dragi učenici,

Obavještavamo Vas da su Školski sindikat „Preporod“ i Nezavisni sindikat zaposlenih u srednjim školama Hrvatske za  **srijedu, 9. travnja 2025. godine najavili štrajk.**

Nastava u OŠ Ivanovec će biti **djelomično organizirana**.

**Predmetna nastava** će se održati kroz integrirani nastavni dan pod nazivom "Proljetni radovi u školskom vrtu". Svi učenici predmetne nastave OBVEZNI SU doći na nastavu.

Učenici predmetne nastave dolaze u školu u 8:15 sati, učenici putnici čekaju školski autobus u 8:00 sati. Završetak nastave bit će u 11:30 sati.

Poslijepodnevna smjena (**razredna nastava) neće biti organizirana** jer nismo u mogućnosti osigurati dežurstva odgojno – obrazovnih djelatnika koja bi jamčila siguran boravak učenika u školi. Također, **produženi boravak neće** raditi.

I roditelje i učenike molimo za prilagodbu i razumijevanje u ovoj izvanrednoj situaciji.

Za sve daljnje informacije pratite mrežne stranice škole.

S poštovanjem,

Ravnateljica OŠ Ivanovec:

Ksenija Korent